NORAKSTS

|  |  |
| --- | --- |
| 25.08.2016. | Nr.10/21 |

###### PIENĀKUMA VĒRTĪBAS NOTEIKŠANA

(ziņo I.Škutāne)

**Atklāti balsojot: PAR – 15** (A.Rāviņš, R.Vectirāne, A.Rublis, J.Strods, V.Ļevčenoks, I.Jakovels, S.Stoļarovs, S.Šalājevs, J.Bacāns, V.Grigorjevs, A.Garančs, D.Olte, M.Buškevics, A.Tomašūns, S.Šlegelmilhs,), **PRET-** nav, **ATTURAS** – nav,

Saskaņā ar Ministru kabineta 2009.gada 27.oktobra noteikumu Nr.1250 ”Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā” 10.punktu, kurš nosaka, ja nekustamo īpašumu atsavina pret pienākumiem, tad pienākuma vērtību nosaka attiecīgās republikas pilsētas vai novada pašvaldības institūcija, un ņemot vērā normatīvajos aktos noteikto trūcīgas ģimenes (personas) statusam atbilstošo ienākumu un materiālā stāvokļa līmeni,

**JELGAVAS PILSĒTAS DOME NOLEMJ:**

1. Noteikt, ka pienākuma vērtība, atsavinot nekustamo īpašumu pret pienākumiem, ir vienāda ar normatīvajos aktos noteikto ienākumu un materiālā stāvokļa līmeni ģimenes (personas) atzīšanai par trūcīgu.

2. Atzīt par spēku zaudējušu Jelgavas pilsētas domes 2014.gada 27.februāra lēmumu Nr.2/9 ”Pienākuma vērtības noteikšana”.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas lietvede – arhīviste kancelejā Ž.Memena

Jelgavā 2016.gada 25.augustā